আরো লিখেন, ¯েœহের নাসিম, এলাকায় বর্তমানে অনেক প্রকল্প বাস্তবায়নাধীন আছে। অনেক প্রকল্পের টেন্ডার হয়েছে। অনেকগুলোর টেন্ডার প্রক্রিয়াধীন আছে। খাসেরহাট পৌরসভা স্থাপনের কাজটি চূড়ান্ত পর্যায়ে রয়েছে। সাহেবরামপুর পুলিশ তদন্ত কেন্দ্র চূড়ান্ত পর্যায়ে আছে। শেখ হাসিনা একাডেমি অ্যান্ড উইমেন্স কলেজ জাতীয়করণের বিষয়টি চূড়ান্ত পর্যায়ে রয়েছে। কালকিনি উপজেলা সদরের কালকিনি কলেজ ও কালকিনি পাইলট উচ্চবিদ্যালয় জাতীয়করনের প্রক্রিয়াধীন আছে। মাদারীপুর সদরে অবস্থিত খোয়াজপুরস্থ সৈয়দ আবুল হোসেন কলেজটিও জাতীয়করণের দাবি রাখে। কারণ, শিক্ষাপ্রতিষ্ঠান হিসেবে এ কলেজটি দেশের একটি শ্রেষ্ঠ অলংকার। এ কলেজ থেকে পাশ করা তিন সহস্রাধিক শিক্ষার্থী সরকারের উচ্চ পদে কর্মরত। এ কলেজকে এগিয়ে নেয়া, জাতীয়করণ করার দায়িত্ব এখন তোমার।